**EELNÕU 2023/189**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 29. juuni 2023 nr

Viljandi linna 2023. aasta I lisaeelarve

Määrus kehtestatakse kohaliku omavalitsuse korralduse seaduse § 22 lõike 1 punktide 1, 5 ja 8 alusel ja kooskõlas kohaliku omavalitsuse üksuse finantsjuhtimise seaduse §-ga 5, §-dega 13-19, §-dega 22-23, § 38, Viljandi Linnavolikogu 25.01.2018 määrusega nr 9 kehtestatud Viljandi linna põhimääruse § 28 lõigetega 1-3 ja § 29 lõikega 2, Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ §-dega 3-9 ja 14 ning Viljandi Linnavolikogu 26.01.2023 määrusega nr 30 „Viljandi linna 2023. aasta eelarve“.

**§ 1.** Kinnitada Viljandi linna 2023. aasta I lisaeelarve kogumahuga 1 564 544 eurot vastavalt lisale.

**§ 2.** Linnavalitsusele volituste andmine

(1) Lubada linnavalitsusel:

1. alaeelarvetega kinnitada hallatavate asutuste ja struktuuriüksuste tulude ja kulude detailsem jaotus tegevusalade, kontogruppide ja vastutajate lõikes;
2. hallatavatele asutustele alaeelarvetega kinnitatud põhitegevuse tulude kavandatust suuremas mahus täitmise korral ületada täiendavate tulude summa ulatuses vastava hallatava asutuse eelarves ettenähtud põhitegevuse kulusid;
3. teha sihtotstarbeliste toetustega seotud kulutusi peale lepingute sõlmimist olenemata sellest, kas kulutuste tegemiseks ettenähtud vahendid on eelarves kajastatud või mitte ja olenemata sellest, kas kulutuste tegemiseks ettenähtud vahendid on laekunud või mitte;
4. võtta 2023. aasta investeeringute ja põhivara soetuseks antava sihtfinantseerimise katteks laenu mahus kuni 6 300 000 eurot tähtajaga kuni 10 aastat ning volitada linnapead sõlmima vastavat lepingut;
5. vajadusel võtta 2023. aastal rahavoogude juhtimise eesmärgil kassalaenu kuni 1 000 000 eurot tingimusel, et laen makstakse eelarveaasta lõpuks tagasi ning volitada linnapead sõlmima vastavat lepingut;
6. vajadusel refinantseerida kulude optimeerimise või likviidsuse tagamise eesmärgil olemasolevaid võlakohustusi ning volitada linnapead sõlmima vastavaid lepinguid.

**§ 3.** Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja: Kadri Kütt

**Esitatud:** 12.06.2023

**Esitaja:** Viljandi Linnavalitsus **Ettekandja:** Madis Timpson

**Lk arv:** 5

**Hääletamine:** poolthäälteenamus

Lisa

Viljandi Linnavolikogu 29.06.2023 määrusele nr \_\_

Viljandi linna 2023. aasta I lisaeelarve

*Summad eurodes*

|  |  |  |  |  |  |
| --- | --- | --- | --- | --- | --- |
|  | **Kirje nimetus** | **2023 algne eelarve** | **Reservfondi eraldised kuni 09.06.2023** | **2023 I lisaeelarve muudatused kokku** | **2023 muudetud eelarve kokku** |
| **PÕHITEGEVUSE TULUD KOKKU** | | **33 895 258** | **0** | **547 474** | **34 442 732** |
| 30 | Maksutulud | 17 762 500 | 0 | -66 000 | 17 696 500 |
| 32 | Tulud kaupade ja teenuste müügist | 4 992 959 | 0 | 38 548 | 5 031 507 |
| 3500, 352 | Saadavad toetused tegevuskuludeks | 11 128 229 | 0 | 526 762 | 11 654 991 |
| 3825, 388 | Muud tegevustulud | 11 570 | 0 | 48 164 | 59 734 |
|  |  |  |  |  |  |
| **PÕHITEGEVUSE KULUD KOKKU** | | **33 893 010** | **0** | **541 845** | **34 434 855** |
|  | **sh antavad toetused** | **2 248 716** | **0** | **39 872** | **2 288 588** |
|  | **sh muud tegevuskulud** | **31 644 294** | **0** | **501 973** | **32 146 267** |
| **01-02** | **Valitsemine** | **2 067 522** | **-69 838** | **-4 264** | **1 993 420** |
| 40,41,4500,452 | Antavad toetused tegevuskuludeks | 73 818 | 0 | 0 | 73 818 |
| 50,55,60 | Muud tegevuskulud | 1 993 704 | -69 838 | -4 264 | 1 919 602 |
| **03-06** | **Majandusvaldkond** | **4 177 090** | **0** | **175 417** | **4 352 507** |
| 40,41,4500,452 | Antavad toetused tegevuskuludeks | 26 560 | 0 | 0 | 26 560 |
| 50,55,60 | Muud tegevuskulud | 4 150 530 | 0 | 175 417 | 4 325 947 |
| **07-10** | **Kultuuri-, haridus- ja sotsiaalvaldkond** | **27 648 398** | **69 838** | **370 692** | **28 088 928** |
| 40,41,4500,452 | Antavad toetused tegevuskuludeks | 2 148 338 | 0 | 39 872 | 2 188 210 |
| 50,55,60 | Muud tegevuskulud | 25 500 060 | 69 838 | 330 820 | 25 900 718 |
|  | **PÕHITEGEVUSE TULEM** | **2 248** | **0** | **5 629** | **7 877** |
|  |  |  |  |  |  |
| **INVESTEERIMISTEGEVUS KOKKU** | | **-6 970 426** | **0** | **-5 629** | **-6 976 055** |
| 381 | Põhivara müük | 910 020 | 0 | 291 577 | 1 201 597 |
| 15 | Põhivara soetus | -9 131 380 | 0 | -989 299 | -10 120 679 |
| 3502 | Põhivara soetuseks saadav sihtfinantseerimine | 1 941 934 | 0 | 718 493 | 2 660 427 |
| 4502 | Põhivara soetuseks antav sihtfinantseerimine | -173 000 | 0 | -26 400 | -199 400 |
| 655 | Finantstulud | 2 000 | 0 | 7 000 | 9 000 |
| 650 | Finantskulud | -520 000 | 0 | -7 000 | -527 000 |
|  | **EELARVE TULEM** | **-6 968 178** | **0** | **0** | **-6 968 178** |
|  |  |  |  |  |  |
|  | **FINANTSEERIMISTEGEVUS** | **4 613 900** | **0** | **0** | **4 613 900** |
| 2585 | Kohustuste võtmine | 6 300 000 | 0 | 0 | 6 300 000 |
| 2586 | Kohustuste tasumine | -1 686 100 | 0 | 0 | -1 686 100 |
|  |  |  |  |  |  |
| **1001** | **Likviidsete varade muutus** | **-2 354 278** | **0** | **0** | **-2 354 278** |
|  | **Nõuete ja kohustuste saldo muutus** | **0** | **0** | **0** | **0** |
|  |  |  |  |  |  |
|  | **Eelarve tulude maht kokku** | **43 049 212** | **0** | **1 564 544** | **44 613 756** |
|  | **Eelarve kulude maht kokku** | **43 049 212** | **0** | **1 564 544** | **44 613 756** |

Seletuskiri

**Viljandi linna 2023. aasta I lisaeelarve**

Viljandi linnavalitsus on koostanud 2023. aasta I lisaeelarve eelnõu, millega vähendatakse tulumaksulaekumise prognoosi, lisatakse sihtrahad ja muudetakse omatulude eelarveid, samuti tõstetakse summasid eelarveridadel omavahel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt 1 564 544 eurot.

**Menetlemine:**

Lisaeelarve koostamisel on aluseks Viljandi Linnavolikogu 31.03.2016 määrusega nr 83 kinnitatud „Viljandi linna finantsjuhtimise korra“ §-d 3-9 ja 14. Eelarveaasta jooksul võib eelarvet muuta lisaeelarvega. Linnavalitsus koostab lisaeelarve eelnõu ja esitab selle volikogule.

Lisaeelarve eelnõu seletuskirjas kajastatakse:

1. põhjendused täiendavate kulude vajaduse ning nende tegemise paratamatuse kohta käesoleval eelarveaastal;
2. andmed kulude kohta, mille täiendamist taotletakse, samuti andmed lisatulude või säästu kohta, millega lisakulud kaetakse;
3. selgitused muudatuste kohta võrreldes põhieelarvega.

Lisaeelarve eelnõu volikogus menetlemise kord sätestatakse Viljandi Linnavolikogu töökorraga. Eelarve eelnõu muudatusettepanekule lisab selle algataja põhjendused ja arvestused kavandatavate muudatustega kaasnevate väljaminekute ja nende katteallikate kohta. Eelarve menetlemise käigus ei pea arvestama neid muudatusettepanekuid, mis suurendavad eelarve kulude kogusummat ja millele pole näidatud katteallikaid. Lisaeelarve võib vastu võtta ühe lugemisega.

**Täpsemad selgitused muudatuste kohta:**

Eelarveosade ja eelarve eest vastutajate kaupa on muudatused esitatud eraldi Exceli failis   
(Viljandi\_linna\_2023.\_aasta\_I\_lisaeelarve\_tabelid.xlsx). Failis on töölehed:

|  |  |
| --- | --- |
| [1. Eelarve koondtabel](file:///C:\Users\Marika\OneDrive\Eriolukorra%20kaugtöö\2021%20EELARVE%20ONE%20DRIVE\2021_I_lisaeelarve_seletuskirja_tabelid_volikogule.xlsx#'6 EA koondtabel'!A1) | Kõik eelarveosad volikogule esitatavas struktuuris. |
| 2. Investeeringute koondtabel | Investeeringute koondnimekiri koos muudatustega. |
| 3. Investeerimistegevus | Investeerimistegevuse tulude ja kulude muudatuste ülevaade. |
| [3.](file:///C:\Users\Marika\OneDrive\Eriolukorra%20kaugtöö\2021%20EELARVE%20ONE%20DRIVE\2021_I_lisaeelarve_seletuskirja_tabelid_volikogule.xlsx#'1 muudatuste koondnimekiri'!A1) Seletuskiri ridade kaupa | Muudetavate ridade selgitused, võimalik filtreerida. |
| 4. Algandmed | Kirjed eelarveprogrammist muudatuste kohta. |

**Olulisemad lisaeelarvega tehtavad muudatused:**

1. **Põhitegevuse tulud**
   1. Tulumaksulaekumise prognoosi vähendatakse 66 000 euro võrra. Algses eelarves oli tulumaksu laekumise kasv võrreldes 2022. aastaga +7,7%, lisaeelarvega see väheneb ja moodustab +7,3%. Füüsilise isiku tulumaksu laekumise vähenemine kaetakse Uueveski puhkekeskuse hoonete ja konteinerite müügist (ca 41 000 eurot), jäätmejaama kasutamise tasust teiste valdade poolt (ca 10 000 eurot), trahvidest (ca 5 000 eurot) ja toetusfondi suuremast laekumisest teedele (ca 10 000 eurot).
   2. Kaupade ja teenuste müügi osas on eelarvesse lisatud 38 548, sh toetus pagulaste üürikulude katmiseks 20 389 eurot. Ülejäänud osa on põhiliselt asutuste omatulude kasv.
   3. Saadud toetuste eelarve kasvab 526 762 eurot. Samas mahus on suurendatud ka sihtraha arvelt tehtavaid kulusid.
      1. Enamik summad koosnevad erinevate projektide sihtrahadest.
      2. Korrigeeritud on toetusfondi eraldisi, sest summad selgusid peale algse eelarve vastuvõtmist.
      3. Eelarvesse lisati 2022. aastast kasutamata jäänud sihtrahad Ukraina laste hariduseks ja lastehoiuks +85 397, lisaks täiendav toetus summas 31 920 eurot.
      4. Energiahindade kompenseerimiseks eraldas Sotsiaalministeerium Viljandi Hoolekandekeskusele 21 720 eurot.
   4. Muudes tuludes on kasv 48 164 eurot, millest põhiosa moodustavad Uueveski puhkekeskuse varade müügist laekunud summad. Trahve ja kahjutasusid on laekunud kokku 7 234 eurot.

Põhitegevuse tulude muudatused kokku on +547 474 eurot,

sh mittesihtraha suurenemine +23 941 eurot ja sihtraha suurenemine +523 533 eurot.

1. **Põhitegevuse kulud**
   1. Antavate toetuste muudatused kokku on +39 872 eurot.
      1. Pagulaste üürikuludeks 20 389 eurot.
      2. 2022. aasta toetusfondist toodi kasutamata osa 2023. a eelarvesse 10 534 eurot (matusetoetus ja toimetulekutoetus).
   2. Tööjõukuludes on muudatused +130 189 eurot.
      1. Sihtraha arvelt on tööjõukulusid suurendatud erinevate projektidega seoses 107 479 eurot, millest suurimad on rahvusvahelise kaitse saanud isikute Viljandi linna elama asumise korraldamine (Viljandi Päevakeskus) ning Haridus- ja Teadusministeeriumilt saadav toetus Ukraina laste hariduskuludeks.
      2. Linna oma raha arvelt on kasv kokku 22 710 eurot. Enim kulub Krõllipesa lasteaeda ajutiste sõimerühmade loomiseks (kohta ootavatele lastele), mis kaetakse hariduse reservist.
      3. Reservfondist on Jakobsoni Koolile eraldatud 10 072 eurot lisaklassi avamiseks.
   3. Majandamiskulude muudatused on kokku +371 784 eurot.
      1. Sihtrahade arvelt on erinevate projektide kulusid kajastatud 400 694 eurot. Olulisema mõjuga projektidest võib välja tuua Ukraina laste hariduskulud (kokku ca 115 000 eurot), toetusfondi eraldise energiakulude katmiseks (91 818 eurot), mille kasutame tänavavalgustuse elektrikulu kallinemise katteks, projekti „Lilleaasade rajamine linna parkidesse ja linna sissesõiduteede äärtesse“ (45 128 eurot), Erasmus+ projekti "Viljandi Jakobsoni Kooli õpetajate professionaalset arengut toetav õpiränne" (37 876 eurot).
      2. Linna oma raha arvelt on muudatus -28 910 eurot.
      3. Tehakse valdavalt ringitõstmisi valdkondade, kontogruppide ning vastutajate vahel vastavalt eelarve tegelikule täitmisele ning uuendatud prognoosidele.
      4. Reservfondist eraldatakse Jakobsoni Koolile lisaklassi avamiseks 56 480 eurot ning Sakala Keskusele noortetoa valveseadmete hankimiseks 3 286 eurot.
   4. Muudes tegevuskuludes on muudatus vaid reservfondi eraldiste osas (Jakobsoni Koolile ja Sakala Keskusele kokku summas -69 898 eurot).

Põhitegevuse kulude muudatused kokku on + 541 845 eurot,

sh mittesihtraha suurenemine +18 312 eurot ja sihtraha suurenemine +523 533 eurot.

Põhitegevuse tulem on koos lisaeelarvega 7 877 eurot.

1. **Investeerimistegevus**
   1. Kultuuriministeeriumilt saadav riigieelarveline toetus summas 600 000 eurot suunatakse Viljandi Huvikooli hoone remondiks.
   2. Huvikooli juurde õuesõppeklassi rajamiseks saadakse KIK-lt sihtfinantseeringuna 133 493 eurot, millele lisandub omaosalus investeeringute reservist 35 000 eurot.
   3. Linnale kuuluva kinnisvara müügilt saadud tulude arvelt suurendati investeeringute reservi +281 576 eurot.
   4. Karlssoni lasteaia ehitus ja projekteerimine – kahe lisarühma tekitamine summas +200 000, mis kaetakse investeeringute reservist.
   5. Ranna pst 1 olmehoone rekonstrueerimine kallines +45 302 eurot, mille katteallikaks on samuti investeeringute reserv.
   6. AS Viljandi Veevärk aktsiakapitali suurendamine 43 874 eurot võrra seoses Järveotsa tehnovõrkude rajamise projektiga.

Investeerimistegevuse kulude eelarved suurenevad kokku 1 022 699 eurot, sh mittesihtraha suurenemine +304 206 eurot ja sihtraha suurenemine +718 483 eurot.

1. **Finantseerimistegevus**
   1. Võimalikku laenusummat lisaeelarvega ei muudeta.
   2. Linna prognoositav laenukoormus 2023. aasta lõpus on 65,9%.
2. **Likviidsete vahendite ja nõuete ning kohustiste saldo muutus**
   1. Rahajääk ei muutu. 2023. aasta lõpus on linnal eelarve kohaselt raha 176 907 eurot. Seda saab kasutada 2024. a investeerimiskulude katteks.
   2. Nõuete ja kohustiste saldo lisaeelarvega ei muutu.
3. **Eelarvemaht**
   1. Algses eelarves oli tulude ja kulude maht 43 049 212 eurot. Lisaeelarvega see suureneb 1 564 544 euro võrra ning moodustab 44 613 756 eurot.

Seletuskirjale on lisatud koondtabelid ning täpsemad selgitused Exceli failina.

(allkirjastatud digitaalselt)

Kadri Kütt

rahandusameti juhataja